
Munkám a térrel és az abban elhelyezkedő különböző pontokkal->emberekkel->érzésekkel foglalkozik, az egésztől a részletekig haladva. Hogyan lehet két sík felületből 3 dimenziós teret létrehozni?

Kezünkbe véve a könyvet, egy letisztult tárgyat tartunk kezünkben, kinyitva pedig kitárul a világ. A leporelló két végén egy előzéklapot nyomtattam, melyekre az előbb felsorolt szavak kerültek, egy esti csillagképekből álló fotóra. A leporelló formátumot azért választottam, mert így elkerülhető az, hogy keretek közé szorítsam a végtelent.
A kivitelezés során célom az volt, hogy a lehető legkevesebb eszközzel fejezzem ki a témát, ezért 9 darab lapon 9-9 lyukat kötöttem össze egy fehér cérnával.
A cérna vezetésénél végig szem előtt tartottam, hogy ne feszítsék egymást a szálak. A lyukak fejezik ki a világban létező dolgokat. Munkám ezek kapcsolódására reflektál. Minden mindennel összefüggésben van, kapcsolataiknak végtelen számú lehetősége fordulhat elő.



